**Геронтолошки центар „Kњажевац“**

**Књажевац**

**Ул. Карађорђева 55**

**Број: 12-03**

**Дана: 22.02.2017.године**

На основу члана 63. Закона о јавним набавкама ("Службени гласник РС" број 124/2012, 14/2015 и 68/2015) наручилац даље врши

**ИЗМЕНУ КОНКУРСНЕ ДОКУМЕНТАЦИЈЕ**

 **ЈАВНЕ НАБАВКЕ У ОТВОРЕНОМ ПОСТУПКУ**

Наручилац Геронтолошки центар „Књажевац“ из Књажевца у конкурсној документацији за јавну набавку бр.1 - Набавка уља за ложење екстра лако ЕЛ у року предвиђеном за достављање понуда врши следећу измену конкурсне документације:

 На страни бр.28 у обрасцу број 10 – модел уговора мења се члан 4. односно допуњује реченицом: „Плаћање ће се вршити у складу са Законом о роковима измирења новчаних обавеза у комерцијалним трансакцијама („Службени гласник РС“ број 119/12, 68/05 и 113/17)“. У прилогу је цео образац број 10 – модел уговора.

У одељку 6. Упутство понуђачу како да сачине понуду, делу *6.9.* *ЗАХТЕВИ У ПОГЛЕДУ ТРАЖЕНОГ НАЧИНА И УСЛОВА ПЛАЋАЊА, ГАРАНТНОГ РОКА И ДРУГИХ ОКОЛНОСТИ ОД КОЈИХ ЗАВИСИ ПРИХВАТЉИВОСТ ПОНУДЕ* на страни број 38 допуњује се ставка 1. Захтев у вези начина, рока и услова плаћања и гласи:

1.Захтев у вези начина, рока и услова плаћања

 Купац плаћање нафтних деривата, врши по испостављеном рачуну за стварно издату количину нафтних деривата на основу отпремнице. Максимални рок плаћања који Купац прихвата је 45 дана од пријема добара. Плаћање се врши вирмански уплатом на рачун понуђача, у складу са Законом о роковима измирења новчаних обавеза у комерцијалним трансакцијама („Службени гласник РС“ број 119/12, 68/05 и 113/17). Авансно плаћање није дозвољено.

**Напомена у погледу услова плаћања:** Неопходно је да, приликом достављања понуда, понуђач приложи потврду о регистрацији у Централном регистру фактура, с обзиром на то да ће се плаћање рачуна од 01.03.2018. године вршити у складу са *Законом о изменама и допунама За­ко­­на о роковима измирења новчаних обавеза у комерцијалним трансакцијама* („Сл. гл. РС” бр. 113/17).

**Комисија за јавну набавку бр.1/18**

 ***Образац бр.10***

*МОДЕЛ УГОВОРА*

**УГОВОР о јавној набавци** добара – енергената –

 уље за ложење екстра лако **„ЕЛ“**

*Закључен између:*

Установе Геронтолошки центар "Књажевац", улица Карађорђева 55, Књажевац,

ПИБ 100633924, матични број 06491669, тр: 840-502667-89 Управа за трезор (у даљем тексту Наручилац), коју заступа директор Саша Игњатовић

 и

 ...................................................................... улица ....................................................... са седиштем у ......................... ПИБ ................................ матични број ................................ тр. ..................... код банке .............................(у даљем тексту Добављач), кога заступа директор .......................................................

**Основ уговора:**

**ЈН број 1/2018**

**Број и датум Одлуке о додели уговора..............................................................................**

**Понуда изабраног понуђача............................................од..............................2018. године**

**ПРЕДМЕТ УГОВОРА**

**Члан 1.**

Уговорнe стране су сагласне да је предмет овог уговора купопродаја енергената – уље за ложење екстра лако **„ЕЛ“** за потребе Геронтолошког центра „Књажевац“.

**Члан 2.**

Уговорена вредност добара износи укупно \_\_\_\_\_\_\_\_\_\_\_\_\_\_\_\_\_\_ динара без пдв-а (словима: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_), односно \_\_\_\_\_\_\_\_\_\_\_\_\_\_\_\_\_\_\_\_\_\_ динара са пдв-ом (словима:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).

Укупна вредност испорученог добра утврдиће се на основу стварно испоручене количине добара по укупној јединичној цени.

Набавка ће се вршити према потребама Купца, оријентациона количина набавке на годишњем нивоу је 75.000 литара (одређена на бази потрошње у претходним годинама).

**Члан 3.**

**ЦЕНА**

Цене нафтних деривата утврђују се одлукама Продавца у складу са кретањима цена на тржишту нафтних деривата.

Одлуке Продавца о промени цена нафтних деривата се доносе у оним интервалима и обиму у којима се обезбеђује њихово усклађивање са кретањем цена на тржишту нафтних деривата.

Уговорена јединична цена ће се усклађивати са променом цене нафтних деривата на тржишту.

 У случају промене цене, Продавац се обавезује да Купца обавештава о промени цена нафтних деривата, слањем обавештења на мејл адресу Купца и достављањем важећег ценовника.

У случају да је измењена цена, из претходног става овог члана, економски неприхватљива за Купца као нетржишна, Купац има право да раскине овај уговор, писаном изјавом о раскиду уговора достављеном Продавцу у року од 3 (три) радна дана од пријема обавештења о измени цене из претходног става овог члана.

Уколико Купац не достави изјаву о раскиду уговора у року из претходног става, сматра се да се сагласио са изменом цене.

Осим вредности добара, уговорена цена обухвата и све остале зависне трошкове Продавца (услуге превоза, испоруке и сл.).

Уговорена цена обухвата и превоз нафтних деривата (гасног уља екста лако EVRO EL) на локације које одреди купац.

**Члан 4.**

**НАЧИН ПЛАЋАЊА**

Испоручене нафтне деривате Продавац ће фактурисати Купцу по цени која важи на дан испоруке.

Купац плаћање нафтних деривата врши по испостављеном рачуну за стварно испоручену количину нафтних деривата на основу оверене отпремнице добављача.

Под даном испоруке подразумева се дан када је Купац оверио отпремницу добављача. Продавац испоставља фактуру на адресу "Геронтолошки центар Књажевац", Карађорђева 55, Књажевац., за стварно издату количину робе на основу отпремнице добављача.

Плаћање нафтних деривата се врши у року од максимум 45 дана од дана пријема рачуна појединачне испоруке и то на рачун продавца број \_\_\_\_\_\_\_\_\_\_\_\_\_\_\_\_\_\_\_ код\_\_\_\_\_\_\_\_\_\_\_ банке.

Плаћање ће се вршити у складу са Законом о роковима измирења новчаних обавеза у комерцијалним трансакцијама („Службени гласник РС“ број 119/12, 68/05 и 113/17).

**Члан 5.**

**СРЕДСТВО ФИНАНСИЈСКОГ ОБЕЗБЕЂЕЊА**

Продавац се обавезује да на дан закључења уговора достави средство финансијског обезбеђења за добро извршење посла и то бланко сопствену меницу, евидентирану у регистру меница Народне банке Србије, која је оверена печатом и потписана од стране лица овлашћеног за заступање, с тим да евентуални продужетак рока за испоруку добра - гасног уља екстра лаког EVRO EL које је предмет јавне набавке, има за последицу и продужење рока важења менице и меничног овлашћења, за исти број дана за који ће бити продужен рок за испоруку.

Продавац се обавезује да на дан закључења Уговора достави потписано и оверено менично овлашћење, са назначеним износом од 10% од укупне вредности без ПДВ-а (попуњен износ на меничном овлашћењу).

Уз меницу мора бити достављена копија картона депонованих потписа који је издат од стране пословне банке коју Продавац наводи у меничном овлашћењу.

Купац ће уновчити меницу уколико Продавац не испуњава уговорене обавезе у складу са одредбама Уговора. Поднето средство обезбеђења не може да садржи додатне услове за исплату, краће рокове, мањи износ или промењену месну надлежност за решавање спорова.

**НАЧИН И ДИНАМИКА ИСПОРУКЕ**

**Члан 6**.

Уговорене стране су сагласне да се превоз врши у организацији Продавца у складишни простор Купца, што је у складу са уговореним паритертом испоруке F-co складиште купца/Наручиоца.

Уговорене количине уља за ложење екстра лако **„ЕЛ“**, из члана 2. овог уговора, Купац ће преузети суксецивно, према динамици наручиоца.

Рок испоруке је \_\_\_\_\_\_\_\_\_ дана (максимално 5 дана) од дана слања писаног захтева за испоруком лож уља од стране Купца, односно од дана пријема истог од стране Продавца.

Транспорт ће се обавити цистернама Купца.

Испорука се врши радним данима, у термину по договору Купца и Продавца и Купац је дужан да на месту пријема робе спроведе организацију рада којом се обезбеђује пријем робе.

Испоруку количине из члана 2. Уговора Продавац ће вршити сукцесивно и равномерно у складу са писаном диспозицијом Купца.

Уговорене количине енергената, из члана 2. овог Уговора, купац ће преузимати сукцесивно, према договореној динамици испоруке.

**КВАНТИТАВНИ И КВАЛИТАТИВНИ ПРИЈЕМ РОБЕ И**

**Члан 7.**

Отпрема и пријем енергената врши се по важећем Правилнику о односима у поступцима испоруке природног гаса, утовара и истовара сирове нафте, дериватима нафте и дериватима природног гаса Продавца.

Мерење нафтних деривата се врши уређајима који су одобрени и баждарени од стране Дирекције за мере и драгоцене метале РС и другим општим актима Продавца, који регулишу отпрему, превоз прегледаних и пријем течних горива.

Продавац гарантује да квалитет испорученог добра одговара техничким и другим захтевима прописаним Правилником о техничким и другим захтевима за течна горива нафтног порекла ( Сл. гласник РС бр. 111/15 и 106/16) и СРПС стандардима на које се Правилник позива.

Сматра се да је купац квантитативно и квалитативно примио робу у моменту потписивања отпремнице од стране Купца.

**РЕШАВАЊЕ РЕКЛАМАЦИЈЕ**

**Члан 8**.

Купац задржава право да приликом преузимања нафтних деривата, исто провери и врати уколико се покаже да је неисправно или не одговара квалитету који је прописан стандардом у складу са Правилником о техничким и другим захтевима за течна горива нафтног порекла („Сл. гласник РС“ бр. 111/15 и 106/16).

Купац има право на рекламацију квалитета и количине испоручене робе у ком случају је дужан да уложи приговор без одлагања, одмах приликом преузимања-пријема робе, Уговорне стране су сагласне да у случају постојања скривених мана гасног уља Купац треба да уложи приговор Продавцу одмах након сазнања за скривену ману, а најкасније у субјективном року од 8 (осам) дана од сазнања. Апсолутни рок у коме Купац може истицати приговор на квалитет износи 30 (тридесет) дана од дана сваке појединачне испоруке гасног уља.

У случају приговора на количину робе, Купац одмах обавештава Продавца, који је дужан да упути Комисију за решавање рекламација, која ће на лицу места утврдити чињенично стање и о томе сачинити заједнички записник.

У случају приговора на квалитет робе, Купац одмах обавештава продавца, који упућује стручно лице ради узорковања робе, која се даје на анализу.

Уколико Купац не поступи у складу са ставом 1-3 овог члана, његова рекламација се неће разматрати.

Купац и Продавац су сагласни да до момента окончања рекламационог поступка свака страна сноси своје трошкове настале у складу са овим чланом.

Уколико се утврди да рекламација није основана, трошкове поступка рекламације сноси Купац.

Рекламације се обављају према важећем Правилнику Продавца са којим је Продавац дужан да упозна Купца приликом потписивања овог Уговора достављањем Извода из Правилника о поступку и начину отпреме, превоза и пријема нафтних деривата и остале трговачке робе.

**ВИША СИЛА**

**Члан 9.**

Уговорене стране се ослобађају одговорности у случају дејства више силе.

Као виша сила, за Продавца и за Купца, сматрају се непредвиђени природни догађаји који имају значај елементарних непогода (поплаве, земљотреси, пожари, ратно стање, мобилизација, епидемије, природне катастрофе и др.), као и догађаји и околности који су настали после закључења овог уговора који онемогућавају извршење уговорних обавеза, а које уговорна страна није могла спречити, отклонити или избећи. Продавац се ослобађа одговорности и у случају поремећаја у снабдевању тржишта нафтом и нафтним дериватима који су изазвани: актима државних органа, изменама прописа који регулишу услове и начин увоза, прераде и промета нафте и нафтних деривата.

Уговорна страна која је погођена деловањем више силе обавезна је да одмах, без одлагања, а најкасније у року од 24 часа – писаним путем обавести другу уговорну страну о почетку и завршетку деловања више силе, као и да предузме потребне активности ради ублажавања последица више силе.

За време трајања више силе свака уговорна страна сноси своје трошкове и штету.

Ако деловање више силе спречи уговорне стране да извршавају своје обавезе или део својих обавеза у периоду дужем од 30 (тридесет) календарских дана, уговорне стране ће се споразумети о даљем поступању у извршавању одредаба овог уговора и о томе ће закључити анекс овог Уговора, или споразум о раскиду овог Уговора.

Као виша сила не сматра се наступање околности код Продавца да понуђени и прихваћени пословни и технички капацитет из понуде Продавца буде редукован, изван одредби претходних ставова овог члана уговора.

**ПЕРИОД ВАЖЕЊА УГОВОРА**

**Члан 10.**

Уговор се закључује на одређено време и то до потписивања новог уговора по јавној набавци лож уља за 2019. годину, а најкасније у периоду од годину дана од дана потписивања уговора, с тим што ће новчане обавезе купца које на основу овог уговора доспевају за наплату у наредној буџетској години биће реализоване највише до износа средстава које ће му за ту намену бити одобрена у 2019. години.

У случају да нека од одредба овог Уговора престане да буде у складу са важећим законским прописима или актима и одлукама, од тог дана ће се на послове из овог уговора примењивати прописи који су ступили на снагу, а Уговорне стране ће нове услове регулисати закључењем анекса Уговора или раскинути овај Уговор.

**РАСКИД УГОВОРА**

**Члан 11.**

Уговор се може раскинути споразумно, писменом саглашношћу уговорних страна и у случајевима предвиђеним Законом о облигационим односима Републике Србије.

У случају једностраног раскида уговора због неиспуњења обавеза друге уговорне стране, уговорна страна која намерава да раскине уговор у писаној форми обавештава другу уговорну страну о разлозима раскида Уговора и остављеном накнадном примереном року од 10 дана за испуњење обавеза.

Уколико друга уговорна страна не испуни обавезе ни у року из претходног става, Уговор се сматра раскинутим.

**РЕШАВАЊЕ СПОРОВА**

**Члан 12.**

Уговорне стране су сагласне да ће сваки спор који настане у вези са овим уговором, настојати да реше мирним путем у духу добре пословне сарадње.

У случају да се настали спор не може решити мирним путем, спорове из овог уговора решаваће стварно и месно надлежан суд, Трговински суд у Зајечару.

**ЗАВРШНЕ ОДРЕДБЕ**

**Члан 11.**

На сва питања која нису уређена овим уговором примењиваће се одредбе Закона о облигационим односима и других релевантних прописа, као и одредбе свих закона и подзаконских аката из области која је предмет овог уговора

Уговорне стране се обавезују да о свакој статусној или организационој промени , ка и о свим другим променама везаним за опште податке (текући рачун, печат, овлашћена лица, адресу и др) обавесте другу уговорну страну.

**Члан 12.**

Овај Уговор ступа на снагу даном обостраног потписивања уговора од стране овлашћених заступника уговорних страна.

Уговорне стране су сагласне да ступањем на снагу овог Уговора престају да важе раније закључени уговори о продаји робе која је предмет овог Уговора.

Уговорне стране сагласно изјављују да су уговор прочитале, разумеле и да уговорне одредбе у свему представљају израз њихове слободне воље.

**Члан 13.**

Овај Уговор је закључен у 4 (четири) оригинална примерка, по 2 (два ) за сваку уговорну страну.

 **КУПАЦ ПРОДАВАЦ**

**..................................... .......................................**

Директор Геронтолошког

центра „Књажевац“

Саша Игњатовић